Na temelju Rješenja Ministarstva znanosti i obrazovanja o imenovanju vježbaonica u srednjim školama i mentora Sveučilišta u Zagrebu, Prirodoslovno-matematičkog fakulteta, KLASA: \_\_\_\_\_\_\_\_, URBROJ: \_\_\_\_\_\_\_\_\_ od **[datum]** godine te Odluke Vijeća **[odsjek]** odsjeka Prirodoslovno-matematičkog fakulteta Sveučilišta u Zagrebu, KLASA: \_\_\_\_\_\_\_\_\_, URBROJ: \_\_\_\_\_\_\_\_\_\_ od **[datum]** godine,

Sveučilište u Zagrebu Prirodoslovno-matematički fakultet, Zagreb, Horvatovac 102a, OIB: 28163265527, zastupan po dekanici prof. dr. sc. Aleksandri Čižmešiji (u daljnjem tekstu: Naručitelj)

i

**[ime i prezime]** iz **[mjest]**, **[adresa]**, OIB: **[OIB]** (u daljnjem tekstu: Izvođač),

sklapaju sljedeći

UGOVOR O DJELU

Članak 1.

1.1. Izvođač se obvezuje osobnim radom za Naručitelja izvršiti posao mentora u izvođenju praktične nastave - metodičke prakse iz [školski predmet] za studente [odsjek] odsjeka Prirodoslovno-matematičkog fakulteta Sveučilišta u Zagrebu u planiranom trajanju od [broj sati] sati u [ljetnom/zimskom] semestru akademske godine [201x/201y] (dalje: djelo), a Naručitelj se obvezuje platiti mu za to naknadu na način i u skladu s ovim Ugovorom.

1.2. Izvođač se u okviru djela iz stavka 1.1. Ugovora obvezuje pomoći Naručitelju u organizaciji i izvedbi metodičke prakse studenata, odnosno pripremi, izvedbi, analizi i ocjenjivanju metodičkih vježbi i praktičnih predavanja studenata u skladu s nastavnim planom i programom i školskim kurikulumom škole te nastavnim planom i programom metodičke prakse Naručitelja.

Članak 2.

2.1. Za djelo iz ovog Ugovora, a prema realiziranim satima rada utvrđenima u Izvješću o održanoj praktičnoj nastavi – metodičkoj praksi, ovjerenom od strane ovlaštenog pročelnika odsjeka, Naručitelj se obvezuje, u roku od 30 dana od dana primitka urednog djela, Izvođaču isplatiti naknadu na račun Izvođača IBAN: **[IBAN Izvođača]**, otvoren kod **[banka]** banke, na način i u skladu s metodologijom obračuna koju primjenjuje Sveučilište u Zagrebu.

2.2. Obveznik obračuna, obustave i uplate poreza i doprinosa na naknadu iz prethodnog stavka ovog članka je Naručitelj.

Članak 3.

Izvođač se obvezuje izvršiti djelo iz ovog Ugovora najkasnije do [datum – 1.3. tekuće godine za zimski semestar, a 1.10. tekuće godine za ljetni semestar].

Članak 4.

4.1. Izvođač se obvezuje djelo izvršiti prema pravilima struke te prema uputama Naručitelja. Naručitelj se obvezuje dati Izvođaču precizne metodičke upute za izvedbu i ocjenjivanje praktične nastave.

4.2. Naručitelj ima pravo nadzora za vrijeme izvođenja djela iz članka 1. ovog Ugovora, a Izvođač mu je to dužan omogućiti.

4.3. Ako se u tijeku izvršenja djela pokaže da se Izvođač ne pridržava uvjeta Ugovora te da će izvršeno djelo imati nedostatke, Naručitelj može upozoriti Izvođača na pridržavanje uvjeta iz ovog Ugovora i odrediti mu primjeren rok za otklanjanje nedostataka. Ako do isteka primjerenog roka Izvođač ne postupi po upozorenju Naručitelja, Naručitelj može raskinuti ugovor i zahtijevati naknadu štete od Izvođača.

Članak 5.

5.1. Naručitelj je dužan primiti djelo koje je obavljeno prema pravilima struke i u skladu s odredbama ovog Ugovora.

5.2. Izvođač se obvezuje za vrijeme izvršenja djela uredno voditi evidenciju za svakog pojedinog studenta koji sudjeluje u izvođenju metodičke prakse, a po završetku djela, i to do datuma navedenog u članku 3. ovog Ugovora, podnijeti Naručitelju pisani izvještaj o provedenim metodičkim vježbama i praktičnim predavanjima te rezultatima rada za svakog pojedinog studenta.

5.3. O eventualnim nedostacima djela Naručitelj će obavijestiti Izvođača pisanim putem odmah, a najkasnije u roku od 8 dana nakon primanja djela. Utvrđene nedostatke Izvođač se obvezuje otkloniti najkasnije u roku od 15 dana od dana primitka pisane obavijesti od strane Naručitelja. Naručitelj nije u obvezi platiti Izvođaču naknadu iz ovog Ugovora sve dok Izvođač ne otkloni sve nedostatke na djelu.

Članak 6.

6.1. Ugovorne strane utvrđuju da je Naručitelj, kao voditelj obrade osobnih podataka, dužan iste obrađivati u skladu s načelima i odredbama Uredbe (EU) 2016/679 Europskog parlamenta i vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) i poštujući sva prava i obveze koje za njega i Izvođač kao ispitanika proizlaze iz Opće uredbe o zaštiti podataka.

6.2. Izvođač potvrđuje da su mu pružene sve informacije iz odredbi članaka 13. i 14. Opće uredbe o zaštiti podataka i dostavljena informacija o obradi osobnih podataka Naručitelja kao voditelja obrade.

6.3. Izvođač se obvezuje pravovremeno i bez odgađanja obavijestiti Naručitelja o bitnim činjenicama i okolnostima vezanim za zaštitu osobnih podataka i poduzeti sve aktivnosti koje omogućavaju Naručitelju da, kao voditelj obrade, uredno i u rokovima propisanim Općom uredbom o zaštiti podataka i pravom Republike Hrvatske ispunjava svoje obveze, osobito u slučaju povrede osobnih podataka.

6.4. Izvođač se obvezuje tretirati povjerljivim te čuvati kao poslovnu tajnu sve osobne podatke do kojih dođe ili koji su mu učinjeni dostupnim u izvršavanju djela, bez obzira na način na koji je došao do istih i bez obzira na vrstu i kategoriju istih, te ih obrađivati i priopćavati trećim osobama samo u skladu s Općom uredbom o zaštiti podataka, pravom Republike Hrvatske te internim propisima i uputama Naručitelja. Izvođač se obvezuje poduzeti mjere osiguranja za zaštitu povjerljivosti osobnih podataka i postupati s istima odgovorno. U slučaju kršenja ove odredbe, Izvođač odgovara Naručitelju za svu štetu koja nastane.

Članak 7.

Na sve ostale odnose Ugovornih strana, a koji nisu regulirani ovim Ugovorom, primjenjuju se odredbe Zakona o obveznim odnosima.

Članak 8.

Sve eventualne sporove koji bi proizašli iz ovog Ugovora Ugovorne strane će nastojati riješiti mirnim putem, a ako to nije moguće, utvrđuje se nadležnost stvarno nadležnog suda u Zagrebu.

Članak 9.

Ovaj Ugovor sastavljen je u 2 (dva) istovjetna primjerka, od kojih svaka Ugovorna strana zadržava po 1 (jedan) primjerak.

Članak 10.

Ovaj Ugovor stupa na snagu kada ga potpišu obje Ugovorne strane.

 KLASA:

URBROJ:

U Zagrebu, dana\_\_\_\_\_\_\_\_\_\_\_\_\_\_\_\_\_\_\_\_ U Zagrebu, \_\_\_\_\_\_\_\_\_\_\_\_\_\_\_\_\_

IZVOĐAČ ZA NARUČITELJA

DEKANICA

Prof. dr. sc. Aleksandra Čižmešija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_